text: Teapot Dome-skandalen
  
  publiceret: 2022-07-20 13:48:50+02:00
  Teapot Dome-skandalen var en amerikansk politisk skandale. Mod bestikkelse overlod indenrigsminister Albert B. Fall (1861-1944) i 1921-1922 brugsretten til marinens oliefelter i Wyoming (kaldet Teapot Dome) og Californien til private entreprenører. Affæren førte til fængslingen af Fall og svækkede præsident Harding alvorligt såvel politisk som personligt.